
A digitális átláthatóság intralogisztikai keretrendszerének felépítése és vizsgálata

Kulcsszavak: átláthatóság; digitalizáció; intralogisztika
    A negyedik ipari forradalommal az elmúlt évtizedek digitális technológiájának átfogó integrációja és ezek új szintre emelése valósult meg. Az Ipar 4.0 innovációinak térnyerésével egyre nélkülözhetetlenebbé vált a magasfokú digitalizációs szint elérése a vállalatok számára, hiszen a mai dinamikus üzleti környezetben ez nagyban hozzájárul versenyképességük fokozásához. Ebben a digitális átalakulásban a Big Data, az IoT (Internet of Things) és a rendszerek, folyamatok digitális ábrázolása (Digital Twin) fontos szerepkört töltenek be.
   Kutatásom célja egy olyan keretrendszer felépítése, amely segítségével tetszőleges komplexitású intralogisztikai folyamat, vagy rendszer esetében meghatározható a digitális átláthatóság. A keretrendszer eredményességének igazolására egy egyszerű munkahely vizsgálati eredményeit használom fel: a munkahelyen tipikusan előforduló entitásokat halmazelméleti és gráfelméleti szempontból vizsgálom. Ezzel megfogalmazható, hogy az egyes entitások azonosítottsága vagy annak hiánya hogyan befolyásolja a munkahely átláthatóságát és ezen azonosítási anomáliák milyen következményekkel járnak. A kapott eredményeket egy konkrét összeszerelési folyamat megtervezésével és szimulációval történő mérésekkel kívánom igazolni, egy digitális munkahelyen.



